/* COM/2011/0537 galīgā redakcija */ KOMISIJAS ZIŅOJUMS EIROPAS PARLAMENTAM, PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI Programmas „Muita 2013” starpposma izvērtējums





KONTEKSTS Programmu „Muita 2013” izveidoja ar Lēmumu 624/2007/EK[1] kā daudzgadu rīcības programmu muitai Kopienā, lai atbalstītu un papildinātu darbības, ko dalībvalstis uzsākušas nolūkā nodrošināt iekšējā tirgus efektivitāti muitas jomā. Tās pamatā ir četras iepriekšējās programmas — „Matthaeus”, „Muita 2000”, „Muita 2002” un „Muita 2007”. Šajā programmā galvenie labumguvēji ir dalībvalstu muitas pārvaldes; līdztekus muitas pārvaldēm labumu no šīs programmas gūst arī citu programmā iesaistīto valstu pārvaldes iestādes un komersanti. Pašlaik programma ir atvērta ES dalībvalstīm, kandidātvalstīm, potenciālajām kandidātvalstīm un valstīm, kurām piemēro Eiropas Kaimiņattiecību politiku. Programmā bez 27 ES dalībvalstīm piedalās arī četras citas valstis: Turcija un Horvātija (kas pievienojās iepriekšējās programmas laikā), Serbija un Bijusī Dienvidslāvijas Maķedonijas Republika (kas pievienojās pašreizējai programmai 2009. gadā). Šī pašreizējā programma aptver laika posmu no 2008. gada 1. janvāra līdz 2013. gada 31. decembrim. Programmas mērķu sasniegšanai tās pamatā ir galvenokārt šādi darbības virzieni: - īstenot kopīgu rīcību (tostarp organizēt seminārus un darba seminārus, izveidot projekta grupas un vadības grupas, organizēt darba vizītes, sekmēt apmācību, noteikt uzraudzības pasākumus, organizēt salīdzinošo novērtēšanu u. c. pasākumi); - nodrošināt IT sistēmas, tostarp Eiropas mēroga sistēmas un kopējas lietotnes muitas vajadzībām. Atbilstīgi 22. panta 1. punktam lēmumā par programmas „Muita 2013” izveidi Komisija veic tās starpposma izvērtējumu, pamatojoties uz dalībvalstu sniegto informāciju. Lai nodrošinātu saskanīgas metodes un konsekventu pieeju, līgums par šā novērtējuma veikšanu tika slēgts ar pieaicinātu konsultantu („The Evaluation Partnership”), kuram ir specifiska pieredze novērtējumu veikšanā. Komisijas dienesti un iesaistītās valstis, šā projekta gaitā vairākkārt tikdamies vadības grupā, ir snieguši vadlīnijas šim ārējam darbuzņēmējam un to atbalstījuši. Šis komisijas pieņemtais ziņojums izpilda pienākumu — paziņot starpposma izvērtējuma rezultātus Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai. Pieaicinātā konsultanta sagatavotais izvērtējuma gala ziņojums ir pieejams lejupielādei portālā Europa TAXUD ģenerāldirektorāta tīmekļa vietnē. IZVēRTēJUMA NOLūKS Starpposma izvērtējumā tika izsvērta programmas gaitā no 2008. gada līdz 2011. gada martam veikto pasākumu ietekme. Izvērtējumā ir aplūkoti plānošanas periodā līdz šim sasniegtie rezultāti un tas, cik lielā mērā — par pieņemamām izmaksām (programmas efektivitāte) — ir sasniegti programmas mērķi (programmas iedarbīgums). Tajā arī tika analizēts, vai izvirzītie mērķi atbilst reālajām vajadzībām muitas zonā (atbilstīguma novērtējums), kā arī tas, kādā mērā programma veido ES pievienoto vērtību, respektīvi, vai programmas mērķus sekmīgāk sasniedz, īstenojot Kopienas programmu, nevis ar dalībvalstu līmeņa pasākumiem. Turklāt tajā tika izvērtēts finansējuma izmantojums, turpmāko pasākumu un izpildes gaita, jo īpaši programmas pārvaldības aspektā. Šā starpposma izvērtējuma mērķis ir novērtēt, cik ļoti būtu vēlams programmu turpināt un vai atlikušajos gados varētu būt nepieciešami pielāgojumi programmas darbībā pasākumu plānošanas ziņā. Izvērtējuma rezultātus iekļaus arī notiekošajā nākamās programmas „Muita 2020” ietekmes novērtējumā[2]. Neraugoties uz to, šajā paziņojumā izdarītie secinājumi nekādā veidā neietekmē turpmākos lēmumus, kurus Komisija šajā sakarā var pieņemt. IZMANTOTāS METODES Pieaicinātie konsultanti savu darbu veica, izmantojot detalizētas metodes, un savas atbildes pamatoja ar padziļinātu analīzi un slēdzieniem, kas izdarīti, izmantojot vairākas datu apkopošanas metodes, kā norādīts turpmākajā tabulā (sarunas, aptaujas, kvantitatīvu datu apkopošanas rīki u. c.). Datus analizēja, izmantojot visaptverošu novērtējuma un sprieduma kritēriju kopumu, kuru ar vadības grupas palīdzību izstrādāja speciāli šim izvērtējuma projektam[3]. Arī pēc secinājumu izdarīšanas par to derīgumu sprieda vadības grupā. Kopumā bija liels to respondentu skaits, kuri piedalījās aptaujās saistībā ar šo izvērtējumu, kuras tika izplatītas muitas iestāžu amatpersonām dalībvalstīs, un „Muita 2013” valsts koordinatoru sadarbība bija aktīva. Tabula. Avoti, no kuriem gūti dati, atbildot uz galvenajiem izvērtējumā aplūkotajiem jautājumiem. ES pievienotā vērtība |( |(() |( |(() |( | |Iekavas norāda uz to, ka ar šo datu vākšanas metodi apkopotās liecības tikai daļēji atbild uz izvērtējuma jautājumiem attiecīgajā kategorijā. VēRTēJUMS Pieaicinātais konsultants iesniedza novērtējuma gala ziņojumu, kurā sniegts sistemātisks un visaptverošs pārskats par šo muitas programmu. Detalizēts to darbību un pasākumu kopsavilkums, kas veikti kopš 2008. gada, ir stabils pamats, pēc kura vadoties, var izdarīt secinājumus un slēdzienus un kurš liecina, ka iesaistīto aprindu pārstāvji un labumguvēji ar programmas darbību ir ļoti apmierināti. Secinājumi Izvērtējuma rezultāti liecina, ka programma precīzi atbilst labumguvēju vajadzībām un problēmām. Pieaicinātā konsultanta paziņotie secinājumi pierāda, ka programma ir sekmīgs dzinējspēks muitas politikas īstenošanas atbalstam. Turklāt izvērtējumā dots nepārprotams un skaidrs apliecinājums tam, ka programmas devums ir nesis vēlamos rezultātus. Programmas vispārēji augstā efektivitāte un iedarbīgums ir bijis iespējams, daļēji pateicoties tās profesionālajai pārvaldībai, kurai dots ļoti pozitīvs vērtējums. Izvērtējumā arī parādīts, ka programmas „Muita 2013” finansētās darbības palīdzēja saskaņot valsts muitas administrācijas iestāžu darba metodes. Turklāt kā pozitīvs programmas īstenošanas aspekts ir izcelta tai piemītošā elastība. Piemēram, pateicoties šai elastībai, projekta grupām, pamatojoties uz valsts muitas pārvalžu gūto pieredzi, ir izdevies pievērsties konkrētām problēmām un rast to risinājumus. Ziņojumā secināts, ka programma rada būtisku ES pievienoto vērtību. Komisija ar atzinību novērtē ļoti pozitīvo vērtējumu, kuru programmai devuši visi ieinteresēto aprindu pārstāvji. Programmai sekmīgi izdodas sasniegt mērķus, kuri tai ir izvirzīti, valsts muitas pārvaldēm darot pieejamu platformu sadarbībai, papildu rīkus, kopējas un savstarpēji izmantojamas IT sistēmas, kopēju apmācību un koordinācijas iespējas. Tas skaidri apliecina programmas ES pievienoto vērtību. Valsts administrācijas pārstāvji muitas jomā programmu „Muita 2013” novērtēja ārkārtīgi atzinīgi. Komisija attiecīgi secina, ka šo programmu ir vēlams turpināt. Ieteikumi atlikušajam plānošanas periodam Ieteikumi turpmākiem uzlabojumiem ir sagatavoti, pamatojoties uz precīzām metodēm, aptaujas datu padziļinātu izpēti un analīzi un tiešām sarunām ar visu iesaistīto aprindu pārstāvjiem. Izvērtējumā ir sniegti konkrēti ieteikumi. Galvenie ierosinājumi, kuri izvirzīti, lai programma atlikušajos gados līdz 2013. gadam nestu vēl vairāk augļu, ir šādi. 1. Pievērsties ārējiem jautājumiem, kuri palēnina tirdzniecības atvieglināšanas centienus. 2. Atbalstīt Modernizētā muitas kodeksa īstenošanas noteikumu ( MCCIP ) pilnīgu izpildi un riska pārvaldību, kā arī svarīgāko jauno noteikumu, procesu un jēdzienu vienādu piemērošanu. 3. Plašākai sabiedrībai darīt zināmus rezultātus, ko sasniegušas projekta grupas, izstrādājot un īstenojot Nākotnes muitas iniciatīvu. 4. Izveidot mehānismus, kas sniegtu atbalstu muitas iestādēm nelegālu darbību novēršanā, izmeklēšanā un apkarošanā. 5. Rūpīgi apsvērt, kā jaunās „Muita 2013” darbības ietekmēs cilvēkresursus, un izvairīties no dalībvalstu un Eiropas Komisijas darbinieku noslogojuma pieauguma pašreizējā ekonomiskajā klimatā. 6. Mudināt tirdzniecības asociācijas uz līdzdalību „Muita 2013” pasākumos, kad tas ir aktuāli un piemēroti, un nodrošināt pārredzamību, izraugoties atsevišķu uzņēmumu pārstāvjus un tos aicinot piedalīties kopīgā rīcībā. 7. Cieši uzraudzīt kopējo apmācības rīku ieviešanu praksē un vajadzības gadījumā sniegt papildu palīdzību. 8. Paplašināt atbalstu kandidātvalstīm un potenciālajam kandidātvalstīm (arī tām, kas šajā programmā nepiedalās). 9. Pievērsties ārēja rakstura jautājumiem, kas ierobežo Eiropas un kopējo muitas IT sistēmu iedarbīgumu. 10. Uzlabot savstarpējās sadarbības procedūras starp dažām programmas „Muita 2013” struktūrām. 11. Uzlabot to, kā ART2[4] atspoguļo saikni starp darbībām un programmas „Muita 2013” mērķiem un prioritātēm. Komisija vispār apstiprina šos ieteikumus. Turpinot šo projektu, Komisija sagatavos rīcības plānu, kas atbildēs uz visiem novērtējuma ziņojumā ietvertajiem ieteikumiem un skaidros, kādā mērā tas īstenojams atlikušajos darbības plānošanas gados. Piemēram, Komisija apzinās, cik svarīgi ir pilnībā īstenot Modernizētā muitas kodeksa īstenošanas noteikumus ( MCCIP ). Darbs šajā jomā turpinās pašreizējās programmas ietvaros, un vispārējos rezultātus vēl vairāk pastiprinās nākamās programmas īstenošana. Pienācīga vērība tiks veltīta cilvēkresursu jautājumam, kas aktualizējas programmas „Muita 2013” pasākumu īstenošanas rezultātā, un šo ieteikumu iestrādās nākamajā programmā, kuras nolūks būs ieviest strukturētākus un efektīvākus sadarbības veidus. Tādā pašā veidā Komisija arī tiecas pārraudzīt kopējo apmācības rīku ieviešanu praksē, kas norisinās jau pašreizējā programmā un ko pienācīgi ņems vērā nākamās programmas ietekmes novērtējumā. Komisija arī iepazīsies ar programmas „Muita 2013” pārvaldības sistēmu, kā arī komitejas un vadības grupu darbību. Komisija piekrīt konsultantu ierosinājumam, ka ir iespējami uzlabojumi. [1] Eiropas Parlamenta un Padomes 2007. gada 23. maija Lēmums Nr. 624/2007/EK, ar ko izveido muitas rīcības programmu Kopienā (Muita 2013). [2] Komisijas paziņojums. Budžets stratēģijai „Eiropai 2020” — II daļa — Faktu lapas, COM(2011) 500/II, 2011. gada 29. jūnijs. [3] Vadības grupā piedalījās Komisijas amatpersonas un dalībnieki, kas pārstāvēja valsts muitas administrācijas iestādes. [4] Pasākumu paziņošanas rīka ( Activity Reporting Tool ) otrā versija, kas iedarbināta ar programmu „Muita 2013”.